Չեմ կարող չառանձնացնել «Նորավանք» գիտակրթական հիմնադրամի և ԵՊՀ-ի հետ համատեղ իրականացվող գիտահետազոտական աշխատանքները: Հայոց պատմությունը միայն Երևանում չի գրվում, և Սփյուռքի մասնագետների հետ մենք գրում ենք այդ համայնքների պատմությունը: Փորձում ենք ավելի շատ անդրադարձ կատարել արևմտահայերենի հիմնախնդիրներին: ԵՊՀ-ի բանասիրական ֆակուլտետի սփյուռքագիտության ամբիոնում մենք արևմտահայերեն ենք ուսուցանում: Արևմտահայերեն դասագրքեր ու բառարաններ ենք հովանավորել, գրքեր տպագրել: